CELEX: 32015D1159
Language: da
Date: 2015-07-13 00:00:00
Title: Kommissionens gennemførelsesafgørelse (EU) 2015/1159 af 13. juli 2015 om en foranstaltning, der er truffet af Spanien i overensstemmelse med Europa-Parlamentets og Rådets direktiv 2006/42/EF om at forbyde markedsføring af en vinkelsliber fremstillet af Varo Belgium (meddelt under nummer C(2015) 4664) (EØS-relevant tekst)

15.7.2015   
            
            
               DA
            
            
               Den Europæiske Unions Tidende
            
            
               L 187/86
            
         KOMMISSIONENS GENNEMFØRELSESAFGØRELSE (EU) 2015/1159
   af 13. juli 2015
   om en foranstaltning, der er truffet af Spanien i overensstemmelse med Europa-Parlamentets og Rådets direktiv 2006/42/EF om at forbyde markedsføring af en vinkelsliber fremstillet af Varo Belgium
   
      
         (meddelt under nummer C(2015) 4664)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, og
   ud fra følgende betragtninger:
   
               (1)
            
            
               Spanien har underrettet Kommissionen om en foranstaltning, der forbyder markedsføring af en vinkelsliber, Powerplus model POWX060, fremstillet af Varo Belgium.
            
         
               (2)
            
            
               I overensstemmelse med direktiv 2006/42/EF var vinkelslibemaskinen forsynet med CE-mærkning.
            
         
               (3)
            
            
               Begrundelsen for foranstaltningen var vinkelsliberens manglende overensstemmelse med de væsentlige sundheds- og sikkerhedskrav i bilag I til direktiv 2006/42/EF, punkt 1.3.2 — Brudfare under anvendelse, 1.7.3 — Mærkning af maskiner og 1.7.4.2 — Brugsanvisningens indhold, idet maskinen ikke klarede prøvningen af modstandsdygtighed, hvor beskyttelsesskærmen for skiven brækkede med deraf følgende risiko for, at skiven kan ramme brugeren ved høj hastighed.
            
         
               (4)
            
            
               Meddelelsen var ledsaget af en inspektionsrapport udarbejdet af Laboratorio de Maquinas y Mecanismos i Madrid.
            
         
               (5)
            
            
               Kommissionen skrev til fabrikanten og til distributøren og opfordrede dem til at fremsætte bemærkninger til den foranstaltning, der er truffet af Spanien. Fabrikanten anførte i sit svar, at produktet frivilligt er blevet taget af markedet, og at der er truffet korrigerende foranstaltninger for de efterfølgende produkter.
            
         
               (6)
            
            
               Den foreliggende dokumentation, de fremsatte bemærkninger og de tiltag, som de berørte parter har truffet, viser, at vinkelsliberen, Powerplus model POWX060, ikke opfylder de væsentlige sundheds- og sikkerhedskrav i direktiv 2006/42/EF. Det er derfor hensigtsmæssigt at anse den foranstaltning, Spanien har truffet, for at være berettiget —
            
         VEDTAGET DENNE AFGØRELSE:
   Artikel 1
   Den foranstaltning, Spanien har truffet for at forbyde markedsføringen af en vinkelsliber, Powerplus model POWX060, fremstillet Varo Belgium, er berettiget.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. juli 2015.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 157 af 9.6.2006, s. 24.